Eelnõu

NARVA LINNAVOLIKOGU

O T S U S

Narvas

Projekti „Kreenholmist koondatud pikaajaliste  töötute ümberõpe ja tööpraktika“ omafinantseeringu kinnitamine 
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK
Narva Linna Arenduse ja Ökonoomika Amet valmistab ette projekti „Kreenholmist koondatud pikaajaliste  töötute ümberõpe ja tööpraktika“ selle järgnevaks esitamiseks ESF meetmesse „Kvalifitseeritud tööjõu pakkumise suurendamine“. Projekti esitamise tähtaeg on 14. veebruar 2011.
Projekt näeb ette Kreenholmist koondatud töötute tööle rakendamist läbi ümberõppe ja tööpraktika tööandja juures. Sihtgrupiks on 2010. novembris koondatud töötajad. Projekt kestab 24 kuud (august 2011-august 2013).
Projekti üldsumma moodustab kuni 355 555 eurot, millest toetus moodustab kuni 320 000 eurot, omafinantseering (10% projekti eelarvest) kuni 35 555 eurot. Omafinantseeringut on vaja 2011., 2012., ja 2013. aastal. 

Projekt on vastavuses Narva linna arengukavaga 2008-2015.
3.3 Visioon
Narva elanikkonna tööhõive ja keskmise palga tase on Ida-Virumaa keskmisest kõrgem.

Strateegiline eesmärk 5.1: linnas on loodud elanikkonna tööhõiveks kõik vajalikud tingimused.

Ülesanne: tööturule töötute integreerimine.

2. ÕIGUSLIKUD JÄRELDUSED

Kohaliku omavalitsuse korralduse seaduse § 22 lõike 1 punkti 8 ning Narva Linnavolikogu 29.06.2000 määrusega nr 36/16 kinnitatud „Narva linna põhimääruse“ punkti 4.4.14. kohaselt volikogu ainupädevusse kuulub laenude ja teiste varaliste kohustuste võtmine.

Seega kuulub projekti „Kreenholmist koondatud pikaajaliste  töötute ümberõpe ja tööpraktika“ omafinantseerimise kinnitamine Narva Linnavolikogu pädevusse.
3. OTSUS

3.2 Kinnitada projekti „Kreenholmist koondatud pikaajaliste  töötute ümberõpe ja tööpraktika“ omafinantseeringuks 2011. – 2013. aastal kokku kuni 35 555 eurot.
3.3 Projekti positiivse rahastamisotsuse korral tagada omafinantseering järgmiselt:

3.3.1 lubada Narva Linnavalitsusel kasutada 2011. aasta omafinantseeringut 5 332 eurot Narva Linna Arenduse ja Ökonoomika Ameti eelarve vahenditest.

3.3.2 omafinantseering 2012. aastaks summas 19 551 eurot näha ette 2012. aasta linna eelarve eelnõus.

3.3.3 omafinantseering 2013. aastaks summas 10 672 eurot näha ette 2013. aasta linna eelarve eelnõus.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE
Otsus jõustub seadusega sätestatud korras.

